Stenophrixothrix

Stenophrixothrix er en slekt av biller som bare finnes i den Nye Verden (Nord-, Mellom- og Sør-Amerika). Hunnene er larviforme, det vil si de ser ut som larver hele livet. Hunnene og larvene, av og til også hannene, har lysorganer og lyser i mørket, men dette lyset er permanent på og kan ikke reguleres. De kalles "glow-worms" eller "railroad worms" på engelsk, det siste fordi de ledd-delte hunnene med et lysorgan på hvert ledd kan minne om en nattog-vogn med opplyste vinduer. Larvene og hunnene er rovdyr som særlig angriper tusenbein, hannene tar trolig ikke mat til seg som voksne.

Utseende 
Hannene er nokså små (gjerne 3-4 millimeter), spinkle, lysbrunlige biller. Antennene er fjærformede, fasettøynene middelsstore, rundet utstående. Dekkvingene er forkortede og dekker ikke bakkroppen eller flygevingene.

Levevis 
Larvene og de voksne hunnene kryper rundt på bakken, mellom løvstrø og under bark, og fanger ulike slags leddyr. De synes ha en spesiell forkjærlighet for tusenbein. Hannene tar sannsynligvis ikke næring til seg som voksne. Hunnene sender ut feromoner, som de flyvende hannene med sine store antenner lett fanger opp. Det er etter alt å dømme feromonene, og ikke lyset hunnene sender ut, som leder hannene til dem. Man antar at lysets funksjon er som en advarsel overfor rovdyr om at disse dyrene er uspiselige. Phengodidene inneholder forskjellige slags giftstoffer. Dette er et eksempel på aposematisme, der et påfallende utseende (i dette tilfellet lys) advarer om gift.

Utbredelse 
Slekten er utbredt i Mellom- og Sør-Amerika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien bløtvinger og lysbiller, Cantharoidea
 Familien Phengodidae LeConte, 1861
 Underfamilien Mastinocerinae
 Slekten Stenophrixothrix Wittmer, 1963 , 8 arter
 Stenophrixothrix bogotensis (Pic, 1925)
 Stenophrixothrix chiriquensis Wittmer, 1988
 Stenophrixothrix curticollis (Pic, 1925)
 Stenophrixothrix darlingtoni Wittmer, 1976
 Stenophrixothrix ecuadoranus Wittmer, 1988
 Stenophrixothrix elongatus Wittmer, 1988
 Stenophrixothrix espiritensis Wittmer, 1996
 Stenophrixothrix fuscus (Gorham, 1881)
 Stenophrixothrix howdeni Wittmer, 1988
 Stenophrixothrix longipes Wittmer, 1976
 Stenophrixothrix mandibularis Wittmer, 1988
 Stenophrixothrix martinezi Wittmer, 1988
 Stenophrixothrix minor Wittmer, 1976
 Stenophrixothrix montanus Wittmer, 1976
 Stenophrixothrix nigripennis Wittmer, 1976
 Stenophrixothrix oculatus Wittmer, 1988
 Stenophrixothrix pallens (Berg, 1885)
 Stenophrixothrix panamensis Wittmer, 1988
 Stenophrixothrix pseudomandibularis Wittmer, 1988

Referanser

Kilder 
 Branham, M. Glow-worms, Railroad-worms (Insecta: Coleoptera: Phengodidae). University of Florida, IFAS Extension nettside.

Eksterne lenker 

 

Biller formelt beskrevet i 1963
Dyr formelt beskrevet av Walter Wittmer
Phengodidae